**Referat - Hovedbestyrelsesmøde nr. 18**

**Dato: 27. maj 2018**

**Tid: Søndag kl. 10 - 17**

**Sted: DUI-huset, Aalborg**

|  |  |  |  |
| --- | --- | --- | --- |
| **Repræsentanter** | **Navn** | **Deltager** | **Afbud** |
|  |  |  |  |
| **Formandsskabet** | Lone Søndergaard, Forbundsformand | **X** |  |
|  | Mette Karlsen, Næstformand | **X** |  |
|  | Rasmus Kjeldsmark Jakobsen, Næstformand | **X** |  |
|  |  |  |  |
| **Hovedbestyrelsen** | Anders Søndervang  |  | **X** |
|  | Dorte Rasmussen | **X** |  |
|  | Frank Jensen | **X** |  |
|  | Gitte Petersen | **X** |  |
|  | Ivan Bøgh  |  | **X** |
|  | Karsten Carlo Hansen | **X** |  |
|  | John Eriksen  |  | **X** |
|  | Kimmie Tudborg Valverde | **X** |  |
|  | Kirsten Hansen |  | **X** |
|  | *Niklas Halkjær, suppleant* |  | **X** |
|  |  |  |  |
| **LUU** | Magnus Larsen |  | **X** |
|  | Peter Kaas Zastrow | **X** |  |
|  | *Marcus Larsen, suppleant* |  | **X** |
|  | *Lukas Fly, suppleant* |  | **X** |
|  |  |  |  |
| **Forbundskontoret** | Michael Bager, Sekretariatschef  | **X** |  |
|  | Martin Meldgaard | **X** |  |

**Velkomst og præsentation**

|  |  |  |
| --- | --- | --- |
| **Punkter** | **Referat af punktet**  | **Opfølgning/****ansvarlig** |
|  |  |  |
| **1: Velkomst og præsentation**kl. 10.00 | Lone bød velkommen på vegne af formandskabet.Mette var ordstyrer på mødet.Mette orienterede om, at Minna er udtrådt af hovedbestyrelsen og Niklas Halkjær indtræder i hendes sted. | Lone |
|  |  |  |
| **2: Godkendelse af dagsorden og referat** | Dagsordenen blev godkendt. Det blev indskærpet, at der ønskes bilagsnumre på bilagene.Dorte: LUU har ønsket, at LUU gerne vil længere op i nyhedsbrevet.Michael: Det er desværre ikke muligt med den opsætning der er i nyhedsbrevet, at få LUU længere op i nyhedsbrevet, men vi får det tilpasset i den nye designmaual.Lone: Der må gerne tænkes historier om LUU ind i nyhedsbrevet.Mette: Opslagstavlen får stadig flere medlemmer.Lone: Man må gerne hjælpe med at invitere dem der gerne vil have information til opslagstavlen. | Mette |
| Bilag | HB-møde nr. 18 Dagsorden 27. majs 2018 (dette dokument) HB-18.2.1 Referat fra HB møde marts 2018 |  |
| Indstilling |  |  |
|  |  |  |
| **3: Meddelelser** | **DSU-kongres den 27. - 29. april 2018**Mette: Det var en meget positiv oplevelse, og de var glade for, at DUI var der. De taler meget positivt om Ankersminde. DUI blev rost til deres reception. Der blev uddelt tømmermændspakker, hvis man meldte sig ind, hvilket gav 15 nye medlemmer. Sebastian fra Munkebo hjalp rigtig godt til med at hverve nye medlemmer.Det er lykkedes i DSU, at få Socialdemokratiet til at tale om psykisk sårbare unge, og det er en dagsorden vi godt kan tale med om.**Ankersminde**Rasmus: Det store der er sket siden sidst, er, at vi har ansat Heidi Jensen som pedel/servicemedarbejder.Hun er begyndt at smukkesere skolen indvendigt med ny maling.Vi har modtaget en masse møbler fra LO-huset, de havde til overs, der også kommer til at gøre Ankersminde flottere.Vi har også modtaget 50 køjesenge fra et donationsnetværk, vi er en del af, som gør, at vi sparer den udgift, når vi bygger den nye fløj.Lone: Det er en pæn ejendom. Der er kommet et tilbud på at bygge 24-personers moduler med bad og toilet, så vil forskellige grupper kunne være der samtidigt og skabe noget fælles, selvom man er forskellige. Man kan også spare nogle penge på rengøring. Det går hele tiden fremad med Ankersminde.Dorte: LBU har meldt ind i forhold til spisesalen, at der gerne må være noget lyddæmpende. Der er meget ekko, der bliver kastet rundt. Det må I gerne tænke på snarest.Jeg ved ikke, hvad der er tænkt med kælderen?Rasmus: DSU vil gerne have, at kælderen bliver lavet om til et hyggerum.Dorte: LBU vil gerne have depot i stueetagen.Gitte: Der er nogle der har givet penge til Ankersminde, men aldrig fået en kvittering på, at de har støttet. **Michael** sørger for, at der gives en kvittering på dette.Carlo: Er RealDania klar til at skyde penge i det?Rasmus: Nej, de synes det er et spændende projekt. Vi har været i dialog med dem, og de er interesserede i at lave et demokratisk mødested midt i landet. Det er den proces, der er blevet udskudt til efteråret for at man har en ordentlig proces med RealDania. Vi tænker at lave en interessentdag, hvor man kan brainstorme, hvad et demokratisk sted skal indeholde.Jeg synes derudover det er rigtig godt, at vi har ansat Heidi. Hun er et positivt og åbent menneske, der er god til at tage imod folk i forhold til den tidligere pedel. Hun er typen, der selv sætter ting i gang.I forhold til lokaler har vi talt med DSU om, at der ikke er nogen, der kan have råderet alene over nogen lokaler, når vi ejer Ankersminde fælles, så der skal laves om i de lokaler DSU i øjeblikket benytter.Michael: Jeg mødes med DSU’s forbundssekretær en gang om måneden for at tale om Ankersminde.Sebastian fra Aarhus ringede i sidste uge vedrørende vores containere i Hals. Han vurderede, at der stadig var værdier for en 30.000 – 40.000. Jeg har aftalt med DSU, at containerne kan stå på Ankersminde. DUI dækker udgifterne til flytning af containere.Vi får skiftet nøglerne på Ankersminde. Så der bliver en nøgle fremover og digitale låse på nogle af yderdørene med koder man blot skal taste på døren.Vi skal have stoppet fortællingen om, at Ankersminde er et nedslidt sted, for det er det ikke.**Afdelinger**Michael: Vedrørende Nykøbing/Falster, så har vi haft afdelingsmøde, og det viste sig ikke at være nødvendigt, for den var allerede nedlagt jf. vedtægterne for Nykøbing. Det viser sig at foreningsbygningen på Industrivej er drevet af DUIs venner, så vi har orienteret kommunen om, at de må rette henvendelse til DUIs venner. Vi har afhændet vores bygning til FDF.Vedrørende Sildestrup bliver den opryddet 17. juni af Avedøre afdelingen – de får 10.000 kr. Vedrørende Nordborg så har vi haft møde med Randi, og vi har fat i to jurister som begge har sagt, at Randi gerne må aflevere nøglen til kommunen og lukke afdelingen, hun bliver ikke gjort personlig ansvarlig. HAL-udvalget har besluttet at afskrive Nordborgs gæld.Lone: Da det blev afklaret, at Randi ikke har noget personligt ansvar, blev hun lettet. Randi roste den servicering hun har fået af Michael.Kimmie: Jeg er rigtig glad for at høre om Nordborg. Det vil jeg i fremtiden gerne have en mail om.Mette: Vil man kunne lave en historie om lukningen af Nordborg som afdeling?Michael: Vedrørende Islev har de besluttet sig for at lukke. De har haft en konflikt med Rødovre. Jeg tilbød dem, at jeg kunne bringe dem sammen i samme rum og lave konfliktmægling, men det var de ikke interesserede i.Vedrørende Smørum har vi hørt, at de har nedlagt sig selv.Frank: Der har været et årsmøde i Smørum, hvor vi har besluttet at vi gerne vil nedlægge os. Folk flytter i stedet til Ølstykke eller fællesledelsen.Mette: Oplevelsen af at skulle slås med kommunen, når man ikke er en så stor enhed, kan være en stor udfordring. Man kan tænke over på sekretariatet, hvordan man kan hjælpe.Michael: Vedrørende Grønningøre skal det afklares, hvor meget forbundet ejer af bygningen. Skive afdelingen lukkede og dermed overgik halvdelen af ejendommen til landsforbundet. Struer har meldt ind og sagt, at de potentielt kunne være interesserede i at gå ind i brugsretten af bygningen.**Medlemsindberetning 2017**Mette: Medlemsmæssigt er vi i status quo med en negativ tendens. VI havde håbet, at det så bedre ud. I afdelinger er det ikke det sidst opdaterede tal i bilaget.Michael: Det der er værd at bemærke er, at hvis Munkebo, Nykøbing Mors, Rødovre og andre kunne tælle med, så ville vi stå rigtig godt. I onsdags blev det vedtaget mellem revisor og DUF, at en ud af syv afdelinger der er blevet udtrukket til revision ikke kan tælles med, og dermed er 14 % af afdelingerne trukket fra. Derfor har vi nu 23 afdelinger der tæller med, hvilket gør, at vi ryger et DUF-trin ned, og mister 75.000 kroner.Det er i udgangspunktet mindre justeringer der skal til, for at vi kan tælle dem med. Ud af alt det er jeg blevet enig med Joachim på kontoret om, at vi omlægger hans stilling. Han får fokus på medlemmer, medlemsregistrering, afdelingsarkivet og afdelinger generelt fx procedurer for når afdelinger lukker. Han skal også kvalitetssikre regnskaber fra afdelingerne, for det er ikke alle regnskaber der har været gode nok i år. Derudover laver vi en skriftlig feedback til alle afdelinger med om de kunne tælle med og eventuelt hvorfor vi ikke kunne tælle dem med.Carlo: Jeg synes det er ringe, at en afdeling som Munkebo, hvor John sidder som HB-medlem, ikke kan tælle med.Rasmus: Jeg vil give dig fuldstændig ret Carlo. Det må også mane til noget kritik på den administrative side i organisationen. Jeg sad mellem jul og nytår for at få så mange medlemmer ind som muligt. Man har haft siden januar til at få styr på det her, så jeg synes også at der er et tungtvejende ansvar på administrationen. Jeg håber ved at omdefinere Joachims stilling, at det bliver bedre. Det er mig ubegribeligt hvordan vi siden 2012 altid har talt 500 færre medlemmer med, end vi i virkeligheden er. Vi skal lægge op til at vi skal kigge på noget central kontingentopkrævning. Dorte: I forhold til central kontingentopkrævning der skulle alle afdelinger gerne være med. Det ville være en god ide, at få de afdelinger hvor det går galt med i den centrale kontingentopkrævning.Lone: For et halvt år siden talte vi også om det her, hvor mange vi kan tælle med og afdelingernes indsats i det. Det er for dårligt, der hvor vi er landet. Der skal være styr på det her fremadrettet. Mette: Det her er en vigtig diskussion, men vi har haft den mange gange. Det vi skal bruge krudt på, er, at det skal blive bedre næste gang. Det er virkelig svært at finde kasserere, der kan magte det. Jo flere svære opgaver vi kan tage fra, jo bedre bliver det. Selvfølgelig kan vi pege på forskellige afdelinger for ikke at gøre det ordentligt, men kunne vi have støttet dem bedre, skal man også spørge sig selv om.Rasmus: Hvis folk kommer på PBS, så er det meget let. Så håber jeg bare, at det her er sidste år hvor vi kigger på hinanden og tænker øv. Det er positivt, at vi går frem i medlemmer, nu skal vi bare have dem dokumenteret.Dorte: Vi har den udfordring, at vi kører med to forskellige indberetninger af tal. Et til DUF (hvor alle under 30 år tæller med) og et lokalt til kommunen (hvor alle under 25 år tæller med).Lone: Der er også positive historier. Østerbro regner med at stige 100 medlemmer i år. Derudover kommer Vejen til at tælle med som afdeling næste år.Michael: Det vi giver af feedback til afdelingerne er vedtægter, referat fra årsmøde, regnskab, beretning og så om der er gæld til forbundet. Rasmus: Jeg vil opfordre til, at når der skal indberettes igen, at der skrives ud til kasserere og formænd i slutningen af december eller starten af januar med vejledning til hvordan det skal gøres.**ABN-møde og IFM-SEI**Lone: Det var en fornøjelse at være til ABN-møde. Vi vendte på ABN-mødet, hvordan det gik i IFM-SEI fordi vi synes det er kørt ud på et sidespor, vi ikke kan stå inde for. Derfor er Mie Jørgensen blevet indstillet til IFM-SEI’s kontrolkommission, så hun kan kontrollere, at der igen kommer fokus på børns rettigheder.Rasmus: Til at starte med ville de gerne have, at Lone skulle sidde i kontrolkommissionen, men det sagde jeg nej til, for vi skal have styr på vores egen organisation, før vi har styr på det internationale.**Demokratiskolan**Lone: Demokratiskolan lever endnu. De andre lande har de første moduler klar, og vi har også fået datoer på hvornår vi skal have et modul klar. Det skal vi i år 2019. Vi har fire pladser, som er gratis. Vi skal have fundet nogle deltagere til det, og finde ud af hvordan de bliver udvalgt. **Lone** arbejder videre på at finde disse deltagere.**Persondataforordningen**Martin: Vi er i gang med at arbejde på at få DUI til at leve op til reglerne i persondataforordningen.Det gør vi ved at lave persondatapolitik og andet.Vi melder noget ud til afdelingerne, når vi ved, hvilke ændringer det vil medføre for afdelingerne. Vi ved allerede, at afdelingerne skal indhente samtykke for fx at opbevare helbredsoplysninger. Afdelingerne skal også i fremtiden sikre, at medlemslister ikke ligger fremme, men låses sikkert inde.Det gode ved den nye persondataforordning er at man ikke behøver at leve op til reglerne fra dag et. Det vigtigste er, at man har en plan for at leve op til persondataforordningen, og det har vi.Kimmie: Der må gerne sendes noget ud, hvor der står, at der arbejdes på det.**Børnesagens fællesråd**Michael: Jeg var til mit første møde i fredags. Vi har været med i flere år. Det er interessant fordi de samarbejder med 4-5 ministerier om at bringe børn på dagsordenen. Man kan rimelig frit tale om ting, og politisk er det et godt sted for os at være.Til gengæld har jeg aftalt med formandskabet, at jeg ikke engagerer mig i Børnenes Grundlovsdag.Lone: Vi giver 5.000 for at være med i Børnenes Grundlovsdag, og så er vores navn med i det. Det er helt fint, når Michael han siger, at han ikke kan prioritere det og at vi afdækker om en lokalafdeling – fx Kenneth – kan påtage sig opgaven.**DUF’s lokalforeningspulje**Rasmus: DUF har lavet en lokalforeningspulje på 7.5 millioner. Lige nu skændes man med ministeriet om at få lov til at få lov til at bruge pengene. Det gode ved puljen er, at det kun er lokale der kan søge dem. Man kan søge ret bredt i puljen, og man kan også søge til lønkroner Det første år kan man søge op til 100.000 kroner, og derefter kan man søge 50.000 kroner. Hvis man går fælles med en lokalforening i en anden landsorganisation kan man søge op til 75.000 kroner.Der er intet ansøgningsskema endnu.Lone: I forhold til den lokalforeningspulje vi selv opretter, så vil vi opfordre folk til først at søge DUFs lokalforeningspulje, og derefter søge vores egen lokalforeningspulje.Michael: Omkring fondsansøgninger så har jeg sagt på kontoret at jeg er lidt skeptisk, hvis kontoret skal løfte alle ansøgninger, da det kan tage lang tid at hjælpe med sådanne ansøgninger. | MetteRasmus MichaelMichael |
| Bilag | HB-18.3.1 Opdateret medlemsindberetningHB-18.3.2 Referat fra bestyrelsesmøde Ankersminde 12. april 2018 |
| Indstilling |  |  |

|  |  |  |
| --- | --- | --- |
| **4: DUF-dispensation 16års valgret** | Mette: Der er udsendt skriftlig orientering på mail. Den kom i onsdags. Der er derudover udsendt et notat til HB omkring 16&17-års valgret.Lone: Vi tager ikke hele historikken, men mere en ’hvor er vi nu’, og hvad der skal ske fremadrettet. Vi har fået den her dispensation som gælder to år, og det er ikke nok at vi på landsmødet ændrer det her. Det er nødvendigt at afdelingerne også holder årsmøder, hvor de ændrer det til at der er 16 og 17 års valgret. Der erkender vi, at vi har sovet i timen, for vi har været inde over det her.Vi er nødt til at melde ud nu, at vi har et problem, hvis vi ikke gør noget aktivt.Helt overordnet består problemet i, at hver lokalafdeling skal have skrevet myndighedsbegrebet ud af sine vedtægter. Rasmus: Man har tolket, at der ikke må være reserverede pladser til nogen over 18 år i en bestyrelse. Det er en udfordring, for så er det ikke sikkert at banker vil låne til afdelingerne. Nu prøver vi at ændre det politisk på DUFs delegeretmøde til december. Det er ikke særlig godt, men risikoen for at det reelt bliver en mulighed, at der er en bestyrelse bestående af folk under 18 kun er meget lille.Lone: Det vi beder om, det er at vi nu skriver myndighedsbegrebet ud, selvom vi synes, det er et problem. Vi tager i formandskabet og ringer til afdelingerne og beder dem om at ændre det.Lige nu står det til at det er vores samlede DUF-tilskud der ryger, hvis det ikke bliver ændret.Michael: Jeg talte med juridisk konsulent i DUF angående det her, og jeg tolker hende som, at vi måske ikke kommer igennem med en dispensation for de 0 – 16 årige, for det forudsætter, at vi har 16 års valgret på plads. Der er en masse DUF-organisationer der har givet rettigheder til 16-17 årige, men ikke til 15 og ned. Dispensation forudsætter at man har give rettigheder til 16-17 årige.Lone: Det skal ikke være et problem der kommer på landsmødet, hvis vi kan få det gjort inden landsmødet er det godt, for så kan vi på landsmødet sige tak for hjælpen og tak for, at vi kunne stå sammen.Hovedbestyrelsens rolle bliver at hjælpe til med at følge op med afdelingerne. Arbejdsgruppen har tilbudt at kontakte kritiske røster og hjælpe med at overbevise dem.Mette: Det er vigtigt, at hvis man ikke når at sige det man gerne vil på det her punkt, så skal man tage det videre i facebookgruppen.Carlo: I Helsingørafdelingen har vi skrevet myndighedsbegrebet ud af vedtægterne.Dorte: Jeg synes det er hammergodt, at I har lavet den arbejdsgruppe. Det er et godt stykke arbejde. Jeg tror ikke, at det bliver så slemt. Vi talte om det på pinselejren, og de andre afdelinger vil også gerne lave det om, og hvor mange gange er det, at en 16-årig vil stille op som formand eller kasserer? Jeg tror reelt ikke, at problemet er så stort, men derfor er det godt at høre, at I vil arbejde på DUF delegeretmødet, at tolkningen af reglerne laves om.Kimmie: Jeg har talt med Lone om det, men jeg vil også bare sige, at jeg synes det er fedt at se, at I griber den, der hvor den er landet. Jeg tror heller ikke, at der kommer til at ske det store. Vi kan risikere, at der er nogle enkelte der ikke vil være med, men det er nu vi skal vi se, at vi står sammen i DUI.Gitte: Vi har valgt at sige, at vi skal snart have bestyrelsesmøde og så indkalder vi til årsmøde samtidig.Rasmus: DUF har taget en principiel beslutning i styrelsen om, at DUF stiller deres konsulenter til rådighed for lokalforeningerne.Når I gennemgår jeres egne vedtægter, så tjek lige at der ikke står noget med, at de 0-3 årige ikke har ret til at stemme.Lone: Vi kan bruge det som noget positivt, fordi vi kan lave et servicetjek af afdelingernes vedtægter.Michael: Er I blevet oplyst på et ordentligt grundlag i denne sag?Gitte: Jeg synes det var et godt notat at få, jeg følte mig informeret.Kimmie: Notatet var godt. Det var rart at kunne sidde derhjemme og tage stilling til det.Dorte: Det har været rigtig godt. Man føler sig klædt på. | Lone |
| Bilag | HB-18.4.1. Skriftlig orientering HB på mail |  |
| Indstilling |  |  |
|  |  |  |
| **5: Nyt fra Sekretariatet**  | **Orientering om Designmanual**Michael: Vi har valgt Grafisk Afdeling. Vi havde møde i torsdags, vi får et oplæg i midten af juni. De leverer på det trykte, digitale, merchandise, bygninger og de indtænker et payoff (en sætning man siger om organisationen). Det skal lanceres på landsmødet.**Orientering om Regnskabs- og kasserernetværk**Allan: Det er en lidt svær størrelse at starte et netværk op. Det er svært at starte op fra bunden af, men vi valgte at sige, at vi tager det mest populære medie.Det er udmøntet i en facebookgruppe. De ting der bliver lagt op i facebookgruppen, de skal også lægges op på hjemmesiden. Den strategi der er lagt for at få gang i det her er, at der er lavet en plan, for at der er aktivitet derinde. Vi skal udnytte, at vi har en kanal direkte ud til kassererne. Det er ikke kun en gruppe for kasserer, det er også for andre der er interesserede i økonomidelen. Der er lavet en plan der uge for uge beskriver, hvad der kan slås op i gruppen. Den skal rettes lidt til, men er work in progress. Vi tager altid imod ideer. | MichaelAllan |
| Bilag |  |  |
| Indstilling |  |  |
|  |  |  |
| **6: Økonomi** | Allan: Resultatopgørelsen afspejler det som der er besluttet i HB i løbet af året. Vores indtægter er primært tilskud fra LO og tipstilskud. Der er vi gået en lille smule tilbage i tilskud fra LO. Så har vi til gengæld fået en eftergivelse af gæld på 3 millioner. Vi er gået lidt tilbage i tilskud fra Arbejdernes Landsbank. Vi er steget i tipstilskud.Grunden til forskellen i kontingent fra sidste år, er, at vi har brugt 15.000 mere på afdelingsopstartspuljen.Michael og Allan arbejder videre med, at kontingent m.v.-posten deles op, så det er tydeligt hvor meget der er af indtægter til kontingent.Allan: Der er brugt færre penge på landsudvalg og arbejdsgrupper og lidt flere penge på landsaktiviteter. Uddannelsesaktiviteter er helt nede at skrabe bunden.PR, kommunikation og kampagner er mindre fordi vi skiftede hjemmeside i 2016.Mødeaktiviteter er større, fordi HB og FM er dyrere i 2017 end i 2016.Det kan godt besluttes at Birkely kan have sit eget regnskab.Løn og administration er der brugt lidt flere penge, og det er på løndelen.Administrationen er også steget lidt grundet to måneders overlap på huslejen. Det kommer også til at påvirke 2018-regnskabet.Kontingenter er næsten fordoblet, det er primært DUF-kontingent og kontingent i Samrådet, Foreningen Norden, Arbejdermuseets venner**Allan** sender en specifikation af kontingenterne til Hovedbestyrelsen.Allan: Resultatet af vores ordinære drift er et underskud på 256.000. Michael: Jeg har undersøgt hvad det koster at få værdifastsat Stauninggården. Det koster 15.000 kroner. Vi har drøftet frem og tilbage om vi burde gøre det.Carlo: Jeg støtter, at vi skal bruge de 15.000. Så ved vi hvor meget Stauninggården er værd.Kimmie: Selvom det er mange penge, så synes jeg, at det er noget der skal bruges.Lone: Jeg synes også, at vi skal bruge de penge. Det er vigtigt at få et reelt bud, i stedet for et gæt.Gitte: Det er bare papirpenge vi flytter rundt.Rasmus: Jeg synes ikke, at vi skal bruge 15.000 på at få værdisat noget, vi ikke har tænkt os at sælge.Frank: jeg er meget enig med Rasmus, medmindre det er fordi vi ved eller har en kraftig forventning om, at det er meget mere værd.Mette: Jeg har længe talt for en vurdering, men jeg tror jeg vender, og tror ikke vi behøver det. Det er bedre at lave et konservativt mål på det.Rasmus: Er der en offentlig ejendomsvurdering, for så kan vi værdisætte den efter det. Enten gør man det her på alle vores ejendomme og får en vurdering, ellers ser jeg ikke nogen grund til at gøre det her.**Forbundskontoret** undersøger den offentlige vurdering og udarbejder et notat, og derefter tages det over facebookgruppen. | Allan/Michael |
| Bilag | HB-18.6.1 Ledelsens regnskabserklæring 1.0HB-18.6.2 DUI årsrapport 2017 1.7 2.0HB-18.6.3 REDIGER - 2017 Udkast Revisionsprotokollat 181040758 3.0 1.0HB-18.6.4 Præsentation HB årsregnskab 2017 |  |
| Indstilling |  |  |
|  |  |  |
| **7: Hyttestrategi** | Mette: der er kommet nogle få indsigelser fra haludvalget, som er skrevet ind i bilaget.Carlo: Jeg kan godt godkende det, som det står her.Mette: Hytterne repræsenterer en værdi, og hvis køkkenet trænger til en renovation, så kan vi godt tale om, hvorvidt de kan låne pengene i hytten.Rasmus: Forbundet skal ikke have en udgift ved at sætte et nyt køkken ind. I forhold til det med Birkely bliver der også en særskilt diskussion. Der er både en normal konto, og så har Henning Henningsen også givet 100.000 til renovering. De 100.000 er jo nødt til at følge med til Birkely. Det er et godt princip, at dem der overtager brugsretten ansøger, og beskriver hvad de gerne vil med hytten.Kimmie: Kan vi få det med økonomien skrevet ind i procedurerne, for det står ikke beskrevet.Michael: Der står at der skal skrives kontrakt, og i det ligger økonomien også. Det er det der er forsøgt beskrevet. Jeg tager kontakt til en advokat der laver kontrakten, for så er vi sikre på, at den er ordentlig. Jeg vender tilbage til august med kontraktudkast. Rasmus: Jeg synes det er fint nok i principperne at få det tydeliggjort, at der ikke er driftstilskud fra landsforbundet.Det er hovedbestyrelsen, der tager sig af sager om hytterne.Hyttestrategien blev godkendt.**Anvendelse af Birkely**Michael: Man skal som afdeling komme med et oplæg. Det er kun vestegnens fællesledelse der har tilkendegivet, at de ønsker brugsretten.Østerbro er meget interesserede i Karrebæksminde.Lone: Det er fedt med Østerbro, fordi de også vil komme til at bruge den meget selv.Vi er nødt til at tale om, hvorvidt det er os der skal bestemme, hvad der skal udføres i Birkely.Det er også forkert, at vi får 42.000 i minus på Birkely.Rasmus: Jeg ser to muligheder med de 105.000. Enten skal vi bestemme hvad de bruger pengene på, ellers skal der være en konto i forbundskontoret, og at de så kan ansøge om pengene.Når vi sender de her hytter ud i høring, skal vi minde afdelingerne om, at de kan søge penge i lokalforeningspuljen til renovering af hytter.Kimmie: Jeg støtter op om Rasmus’ forslag om at der skal søges om, hvad der skal udføres.Frank: Jeg er uenig. Hvis det er vores ejendom, er det vores ansvar at den ikke bliver misligholdt. Vi skal sikre ejendommen, hvis det er os der ejer ejendommen.Kimmie: Det er også derfor der skal søges, så det er dem der har lidt hånd i hanke med det.Michael: Dem der overtager brugsretten skal ansøge om at benytte de 105.000 til renovering. Landsforbundet administrerer ansøgningerne. Der indføres i kontrakten, at der vil ske en årlig inspektion af bygningen. Der er efter HB mødet fremsendt oplæg fra Vestegnens Fællesledelse om Birkey.Birkely tiltænkes Vestegnens fællesledelse. Holbæk var som sådan interesserede, men har ikke ressourcerne. | Michael og Rasmus |
| Bilag |  |  |
| Indstilling | HB-18.7.1. Strategisk principper for sagsbehandling ved køb, salg og overtagelse af bygninger i DUI-LEG og VIRKE i Landsforbundet |
|  |  |  |
| **8. Landsmøde 2018** | **Drøftelse af den børnepolitiske del**Frank: Emner kunne være børnemiljø og børn i skilsmissesager.Kimmie: Vi skal se verden i børnehøjde. Dorte: Verdensmålene kunne man kigge på. I LBU taler vi meget om børns rettigheder. Så kan vi spørge børnene, hvad de gerne vil have, at vi diskuterer.Rasmus: Vi skal vælge et emne og så skal vi gå i dybden med det. Børneattester på alle, der arbejder sammen med børn under 18 år kunne være et emne.Michael: Vi skal huske de unge også. På folkemødet bliver der diskuteret digital dannelse. Rasmus: Jeg synes man skal spørge LBU og LUU om, hvilke emner de gerne vil have. Mette: Vi laver en bruttoliste som LBU og LUU kan prioritere efter.**Workshops** De fem workshops blev fordelt på følgende personer, der var til stede:1. Branding af DUI – Michael og Kimmie
2. Aktiviteter – Carlo og Dorte
3. Internationalt – Lone og Gitte
4. Politik i børnehøjde – Frank og Peter
5. Organisering – Rasmus og Mette

Mette: Vi skal have formuleret, hvad der skal ske på landsmødet i de her workshops.Rasmus: Det er vigtigt at landsmødet ved, at det ikke er 58 forskellige mål, men at det er overordnede mål. Det er en god proces med, at det er mere involverende på landsmødet, men at det er mere overordnet.Carlo: Jeg vil gerne have en undergruppe under aktiviteter, der er uddannelse. Hvad vil man have af uddannelse de næste to år.Michael: Det er vigtigt, at I ved, at det er hovedbestyrelsen der skal arbejde med det her.Hovedbestyrelsen fik til opgave at formulere 3 – 5 linjers tekst om de visioner, der er for det område deres workshop omhandler. Bemærk deadline i mailen fra Michael.Sekretariatet udarbejder en skabelon til præsentation af kandidat. **Status på beretningen**Lone: Hvis I, i løbet af de næste 14 dage, kan gå ind og opdatere google-dokumentet om beretningen vil det være passende, da processen for at skrive beretningen begynder der. |  |
| Bilag |  |  |
| Indstilling |  |  |
|  |  |  |
|  |  |  |
| **9: Nyt fra udvalgene** | **Aktivitetsudvalg og Jubi-lejr**Carlo: Vi har sendt vores tidsplan med. Vi har skrevet ud til dem der skal være ansvarlige for de forskellige grupper, og de har alle svaret positivt tilbage. Jeg vil godt arbejde med medarbejderhåndbogen, så den bliver tidssvarende.Dorte: Aktivitetsfestival 2019 vil vi gerne have på Ankersminde, og de fynske afdelinger vil gerne stå for det.**LBU** Dorte: LBU har sagt ja til at tage til Kroatien den 29. -31. oktober. Det er en børnekonference vi skal med til. 6 børn og 2 voksne tager afsted.**LUU**LUU har besluttet ikke at støtte Hvidovres sommerlejr.  | Mette |
| Bilag | HB-18.9.01 Orientering fra Nonfirmation udvalgetHB-18.9.02 Orientering fra LBUHB-18.9.03 Orientering fra Aktivitetsudvalget HB møde 27. maj 2018HB-18.9.04 Uddannelses udvalg i DUI |  |
| Indstilling |  |  |
|  |  |  |
| **10: Evt. - afslutning og HB-møde nr.: 19** | **Næste HB møde den 19. august**Næste HB-møde bliver afholdt på Ankersminde.  | Lone |
| Bilag |  |  |
| Indstilling |  |  |